Venoza

Venoza () – miestas pietų Italijoje, Bazilikatos regione, Potencos provincijoje, 35 km į šiaurę nuo Potencos. Žemės ūkio regiono centras. Gaminamas alyvų aliejus, popierius.

Yra Švč. Trejybės vienuolyno bažnyčia (1059 m., jos statyboms panaudoti akmenys iš romėnų amfiteatro; bažnyčioje palaidotas normanų karvedys Robertas Gviskardas), masyvi XV a. pilis ir katedra (1470 m.), šiaurinėje dalyje yra žydų katakombų su VI–V a. įrašais.

 Istorija 
Senovėje Venusija (Venusia – „Veneros miestas“) buvo lukanų genties miestas. Po samnitų karų (291 m. pr. m. e.) užimtas romėnų. Kadangi miestas buvo ant Apijaus kelio, augo kaip svarbus karinis garnizonas. 65 m. pr. m. e. Venusijoje gimė romėnų poetas Horacijus.

 Šaltiniai 

Kategorija:Bazilikatos miestai